stanford-oval/wikipedia huggingface dataset:
Austin 7
Moottori ja voimansiirto

Alkuperäisen, vuoden 1922 Austin 7:n nelisylinterisen rivimoottorin poraus oli 2,125" (54 mm) ja iskunpituus 3" (76 mm). Iskutilavuus oli 696 cm³ ja RAC-arvioinnin mukainen teho 7,2 hv. Maaliskuussa 1923 porausta kasvatettiin 2,2 tuumaan (56 mm), jolloin iskutilavuudeksi tuli 747 cm³ ja tehoksi 10,5 hv /2400 r/min (8 kW). Puristussuhde on 5,0. Moottorin sylinterikansi ja -lohko olivat valurautaa, kampikammio alumiinia, venttiilikoneisto oli sivuventtiilityyppiä. Moottorilla ei ollut vesipumppua, vaan jäähdytysnesteen kierto tapahtui termosifonisesti. Tasavirtalaturin käyttö oli järjestetty hammaspyörillä.
Kampiakselin tuenta oli järjestetty kahdella kuulalaakerilla. Moottoriin tuli vuonna 1936 kolmipukkinen kampiakseli, jossa keskimmäinen laakeri oli valkometallinen liukulaakeri. Kampiakselin päätylaakereiden voitelu oli järjestetty vastapainoihin tehtyjen porausten avulla. Vastapainon iskiessä öljyn pintaan se haukkasi mukaansa öljyä, joka siirtyi laakereille. Joissakin Sports-versioissa käytettiin myös öljypumppua. Kampiakselin alkuperäinen halkaisija oli 1,25", ja myöhemmin se nostettiin 1,3125 tuumaan. Austinin moottoria tai siitä tehtyjä kopioita käyttivät lukuisat muutkin autonvalmistajat, muun muassa englantilainen Reliant.
Sähköstartti tuli varustukseen marraskuussa 1923. Alkupään autoissa oli magneettosytytys, mutta vuonna 1928 siirryttiin käyttämään sytytyspuolaa.
Kolmiportainen vaihteisto oli integroitu moottorin yhteyteen, ja siihen oli tilattavissa useita eri välityssuhteita käyttötarpeen mukaan. Vuonna 1932 vaihteisto muutettiin neliportaiseksi, vuonna 1933 kaksi suurinta vaihdetta synkronoitiin ja vuonna 1934 myös kakkosvaihde sai synkronoinnin.
Taka-akselin tasauspyörästö oli spiral bevel -tyyppinen, välityssuhteina 4,4:1 ja 5,6:1. Kardaaniakseli oli putken sisällä, joka oli pultattu kiinni sekä vaihteiston häntään että taka-akseliin. Tällä järjestelyllä koko voimalinja oli yhtenäinen paketti, eikä kardaanilla ollut ristiniveliä.
Swallow-versiot

Vuonna 1926 moottoripyörien sivuvaunuja valmistanut Swallow Sidecar and Coachbuilding Company  laajensi toimintaansa autojen korittamiseen. Yhtiön toinen osakas William Lyons teetti tunnetulla vaunuvalmistajalla Cyril Hollandilla suunnitelmat Austin 7:n rungolle valmistettavasta autonkorista. Open Tourer -korisen, Austin Seven Swallow -nimisen auton valmistus alkoi vuonna 1927. Samalla yhtiön nimestä pudotettiin pois sivuvaunut, ja nimeksi tuli Swallow Coachbuilding Company.
Ulkoiselta olemukseltaan kalliin oloinen, hinnaltaan kuitenkin edullinen, kaksivärimaalauksella varustettu Swallow oli myyntimenestys. Vuonna 1928 avomallin rinnalle esiteltiin umpikorinen Austin Seven Swallow Saloon.
Vuoteen 1932 mennessä Swallow oli valmistanut arviolta 3500 Austin 7:n rungolle tehtyä autoa, kunnes Lyons aloitti omien autojen valmistamisen SS-merkin alla.
Austin Seven Swallow -mallien suuren kysynnän vuoksi Lyons katsoi vuonna 1928 parhaaksi siirtää autojen valmistuksen Blackpoolista uusiin tehdastiloihin Coventryyn, lähemmäs Englannin autoteollisuuden ydinalueita. Swallow-mallin kaupallinen menestys loi omalta osaltaan sen hyvän perustan, jolle Jaguar Cars perustettiin vuonna 1945.
Korimallit > Tourer

| Koodi | Mallinimi | Kuvaus | Vuodesta | Vuoteen |
| --- | --- | --- | --- | --- |
| XL |  | prototyypit | 1922 |  |
| AB |  | Alumiinikorinen, nelipaikkainen | 1922 | 1924 |
| AC |  |  | 1924 | 1926 |
| AD |  | Nelipaikkainen | 1926 | 1929 |
| AE |  | Nelipaikkainen, 2" leveämpi kuin AD | 1929 | 1929 |
|  |  | Kaksipaikkainen | 1929 | 1930 |
| AF |  | Teräskorinen, nelipaikkainen | 1930 | 1932 |
| AH |  | Prässätty teräskori, nelipaikkainen | 1932 |  |
| AAK | Open road Tourer | Jäähdytinkenno maskin alle |  | 1934 |
| AH |  | Prässätty teräskori, nelipaikkainen | 1932 |  |
| PD |  | Kaksipaikkainen | 1934 |  |
| APD | Opal | Kaksipaikkainen | 1934 | 1936 |
| AAL | Open Road Tourer | Varapyörälle peite | 1935 |  |
| AH |  | Prässätty teräskori, nelipaikkainen | 1932 |  |
| APE | New Opal | Kaksipaikkainen | 1936 |  |
Korimallit > Saloon

| Koodi | Mallinimi | Kuvaus | Vuodesta | Vuoteen |
| --- | --- | --- | --- | --- |
| R |  | Alumiini tai kangaskorinen saloon | 1926 | 1927 |
| RK |  | Alumiini tai kangaskorinen saloon | 1927 |  |
| RL |  | Teräskorinen saloon | 1930 |  |
| RG |  | Kangaskorinen saloon | 1930 |  |
| RN |  | Teräskorinen saloon, pitkä akseliväli |  |  |
| RP |  |  | 1932 |  |
| ARQ | Ruby | Saloon | 1934 |  |
| ARR | "New" Ruby | Saloon | 1936 |  |
Korimallit > Cabriolet

| Koodi | Mallinimi | Kuvaus | Vuodesta | Vuoteen |
| --- | --- | --- | --- | --- |
| AC | Pearl | ARQ Rubyn cabriolet-versio. | 1934 |  |
| ACA | "New" Pearl | ARR New Rubyn cabriolet-versio. | 1936 |  |
Korimallit > Sports

| Koodi | Mallinimi | Kuvaus | Vuodesta | Vuoteen |
| --- | --- | --- | --- | --- |
| 50 mph |  | Alumiinikori. Pitkä perä |  | 1926 |
| E Super Sports |  | Alumiinikori, ei ovia | 1927 | 1928 |
| EA Sports | Ulster | Alumiinikori, ei ovia |  |  |
| EB 65 | 65 | Alumiinikori, peltiset lokasuojat, pyöreä perä | 1933 | 1934 |
| AEB | Nippy | Teräskori | 1934 | 1937 |
| EK 75 | Speedy | Alumiinikori, suippo perä |  |  |
| AEK | Speedy | Uudelleen suunniteltu EK 75 |  | 1935 |
Korimallit > Coupé

| Koodi | Mallinimi | Kuvaus | Vuodesta | Vuoteen |
| --- | --- | --- | --- | --- |
| Type B |  | Osittainen kangaskori, (yläosa). | 1928 | 1931 |
Korimallit > Van

| Koodi | Mallinimi | Kuvaus | Vuodesta | Vuoteen |
| --- | --- | --- | --- | --- |
| AB, AC ja AD |  | Muunneltu tourer | 1923 | 1927 |
| AE |  |  | 1929 | 1930 |
| RK |  | Muunneltu RK saloon |  |  |
| RM |  | Muunneltu RL saloon |  |  |
| RN |  | Muunneltu RN saloon |  |  |
| RP |  | Muunneltu RP saloon | 1933 |  |
AVH: 
| AVJ ja AVK |  | Muunneltu Ruby |  | 1939 |
Ominaisuudet

Austin Seven kiihtyi 0–20 km/h 3,2 sekunnissa, 0–40 km/h 9,0 sekunnissa ja 0–60 km/h 25,1 sekunnissa. Kilometrin kiihdytys vei aikaa 64 sekuntia. Suorituskykytiedot perustuvat englantilaisen The Motor -lehden mittauksiin vuodelta 1930.
Vaihteisto toimii hitaasti. Jarrujen teho on vaatimaton. Mittareita on vain kaksi, nopeusmittari (0-60 mph) ja ampeerimittari.
Aiheesta muualla

Kuvia tai muita tiedostoja aiheesta Austin 7 Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Austin 7 Saloon 1931
1931 Austin 7 Swallow saloon
Austin 7 Tourer 1929
1934 Austin 7 2-paikkainen
Austin 7 Box Saloon 1933
Austin 7 "New Ruby" saloon
Austin 7 Pearl Cabriolet 1935
Austin 7 Ulster 2-Seater Sports 1930
Austin 7 Nippy 2-Seater Sports 1934
Austin 7 Panel Van
Austin 7 van
Käännös suomeksi
MTV (televisiokanava)

MTV:n logo.
MTV (Music Television) on 1. elokuuta 1981 aloittanut alun perin yhdysvaltalainen televisiokanava, joka tuli 1980-luvulla tunnetuksi musiikkivideoista koostuvasta ohjelmistostaan. Music Television Europe aloitti 1987 ja päätti lähetyksensä sen alkuperäisessä muodossa 1998 kun MTV UK, MTV Nordic lanseerattiin. Nykyisin sen paikallisen pääkanavan ohjelmisto koostuu lähinnä amerikkalaisista tositelevisiosarjoista sekä näytellyistä draamasarjoista, ja musiikkivideoita nähdään enää lähinnä aamuyöstä aamuun. milloin?.
Tunnetuimpia MTV:llä esitettyjä sarjoja ovat rockmuusikko Ozzy Osbournen perhe-elämää vuosien ajan kuvannut tositelevisiosarja The Osbournes, piirrossarja Beavis & Butthead, hölmöilysarja Jackass ja autojentuunausohjelma Pimp My Ride.
MTV:llä on ollut tärkeä vaikutus pop- sekä rock-kulttuurien kehitykseen 1980-luvulta lähtien ja kanava on vaikuttanut muun muassa edesmenneen Michael Jacksonin ja Madonnan menestykseen.
Historia

Ensimmäinen MTV aloitti New Yorkissa 1. elokuuta 1981. Sen ensimmäinen musiikkivideo oli The Bugglesin ”Video Killed the Radio Star”. Samantapaista huumoria oli myös MTV Europen aloituksessa, jossa ensimmäisenä nähtiin Dire Straitsin musiikkivideo ”Money for Nothing”. Kappaleen lyriikasta löytyy kohta, jossa lauletaan ”... you play the guitar on the MTV...” ja kappaleen alussa kuuluu lausahdus ”I want my MTV” (suom. Mä haluun mun MTV:n). Kappale oli alun perin tarkoitettu kritiikiksi MTV:n musiikkivideoilla yhtyeiden myyntiin vaikuttamiseen.
Michael Jacksonin ”Billie Jean” oli ensimmäinen MTV:llä pyörinyt mustan artistin video. Sitä ennen mustat muusikot olivat syyttäneet MTV:tä rasismista ja yhtiö oli vedonnut formaattiinsa: se oli rock-kanava.
Kanavat

Nykyisinmilloin? MTV-kanavia on yli sata ympäri maailmaa. MTV Live HD toimii kansainvälisenä musiikki-pääkanavana. Maakohtaiset paikalliset kanavat näyttävät Viacomin viihdesarjoja. Paikallisten kanavien lisäksi on tiettyihin musiikkityyleihin erikoistuneita lisäkanavia, kuten MTV Live HD, MTV 80s, MTV 90s, MTV 00s, Club MTV. Britannialla on oma MTV Music. Heinäkuussa 2009 kaikki maailman MTV-kanavat siirtyivät käyttämään yhtenäistä graafista ilmettä, joten tällä hetkellä kaikki MTV-kanavat ympäri maailman ovat ulkoasultaan lähes identtisiä. Kanavien graafinen ilme uudistuu noin 2–3 vuoden välein.
Suomessa

MTV Finland aloitti lähetyksensä sunnuntaina 18. syyskuuta 2005 iltapäivällä klo 14.00 Suomen aikaa. Ensimmäisen lähetyksen juonsi Axl Smith ja ensimmäisenä videona nähtiin HIM:n ”Wings of a Butterfly”. MTV Finlandin tulosta oltiin musiikkipiireissä innoissaan ja kanavan odotettiin tuovan entistä enemmän esille kotimaisia musiikkivideoita. Näin ei kuitenkaan käytännössä käynyt. MTV Finlandin aikana musiikkivideoiden osuus ohjelmistosta on jatkuvasti pienentynyt ja kotimaiset videot ovat kanavan soittolistalla melko marginaalisessa asemassa.
Suomalaiset kanavat:
MTV Finland (2005–2019)
MTV Rocks
MTV Dance
MTV Hits
MTV Music
MTV Live HD
VH1 Europe
VH1 Classic
MTV Europe (1987–1998)
MTV Nordic (1998–2005, 2019–)
Palkintogaalat

MTV järjestää myös vuosittain MTV Video Music Awards-, MTV TRL Awards-selvennä, MTV Movie Awards, MTV Europe Music Awards ja MTV Asia Awards -palkintogaalat.
MTV Games

MTV Games oli videopelien julkaisuun keskittynyt osasto, joka osti Harmonixin vuonna 2006. MTV myi Harmonixin vuonna 2010, jonka jälkeen osasto suljettiin vuonna 2011.
Kirjallisuutta

Guzenina, Maria: Unelmatehdas – Access All Areas (WSOY 2004).
Aiheesta muualla

Wikimedia Commonsissa on kuvia tai muita tiedostoja aiheesta .
MTV USA
MTV Finland
MTV Networks Europe
Memento mori (täsmennyssivu)

Memento mori saattaa viitata johonkin seuraavista:
Memento mori, latinankielinen sanonta
Musiikki

Memento Mori, ruotsalainen doom metal -yhtye
Memento Mori, Depeche Moden vuoden 2023 albumi
Memento mori, Mariskan vuoden 2004 albumi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Memento mori”, voi hakea sivunnimihaulla, laajalla sivunnimihaulla tai tekstihaulla.
Mathilde

Mathilde, naisen etunimi
Mathilde, Belgian kuningatar
253 Mathilde, asteroidivyöhykkeen asteroidi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mathilde”, voi hakea sivunnimihaulla, laajalla sivunnimihaulla tai tekstihaulla.
Matt Donovan (jääkiekkoilija)

| Matt Donovan |
| --- | --- |

Henkilötiedot
Syntynyt: 9. toukokuuta 1990 (ikä 34) Edmond, Oklahoma, Yhdysvallat
Kansalaisuus:   Yhdysvallat
Jääkiekkoilija
Pelipaikka:  puolustaja
Maila:  vasen
Pituus:  185 cm
Paino:  93 kg
Pelaajaura
Pääsarjaura:  2011–
Aik. seurat:  New York Islanders (NHL) Bridgeport Sound Tigers (AHL) Rochester Americans (AHL) Frölunda HC (SHL) Nashville Predators (NHL) Milwaukee Admirals (AHL) HV71 (SHL) Adler Mannheim (DEL) Chicago Wolves (AHL)
NHL-varaus:  96. varaus, 2008 New York Islanders
Matt Donovan (s. 9. toukokuuta 1990 Edmond, Oklahoma, Yhdysvallat) on yhdysvaltalainen uransa lopettanut jääkiekkoilija.
Ura

Donovan varattiin New York Islandersiin neljännellä kierroksella vuoden 2008 varaustilaisuudessa. Kauden loputtua Denverin yliopistossa Donovan teki sopimuksen hänet varanneen Islandersin kanssa ja pelasi loppukauden aikana kuusi ottelua Islandersin farmiseura Bridgeport Sound Tigersissa. Hän teki näissä peleissä yhden maalin sekä sai neljä syöttöpistettä. Kaudella 2012–2013 Donovan oli yhdessä Justin Schultzin kanssa eniten pisteitä tehnyt puolustaja AHL:ssä 48 pisteellään.
Donovan teki NHL-debyyttinsä Islandersissa 3. huhtikuuta 2012 New Jersey Devilsiä vastaan ollen ensimmäinen Oklahomassa syntynyt ja kasvanut NHL-kiekkoilija. Päästyään Islandersin NHL-kokoonpanoon Donovan teki ensimmäisen maalinsa hän teki 8. lokakuuta 2013 Phoenix Coyotesia vastaan.
Tilastot

Käännös suomeksi
Marxismin-leninismin perusteet

Marxismin-leninismin perusteet oli Neuvostoliitossa vuonna 1959 ilmestynyt oppikirja, jonka tekemisestä Neuvostoliiton kommunistisen puolueen keskuskomitea oli antanut päätöksen elokuussa 1956. Teos laadittiin Josif Stalinin kuoleman jälkeen ja se poikkesi stalinismista. Siitä huolimatta teos noudatti marxismi-leninismiä, joka taas oli Stalinin muotoilema ideologia.
Teoksen taustalla oli NKP:n XX puoluekokouksen esiin nostama tarve uudistaa puolueen ideologiaa Josif Stalinin kuoleman jälkeen vuonna 1953. Uusi puolueohjelma hyväksyttiin vuonna 1961, ja myös puolueen historia kirjoitettiin uudelleen. Oppikirjan tärkeän kohderyhmän muodostivat länsimaiden "edistykselliset voimat", ja teos julkaistiinkin suomeksi käännettynä jo seuraavana vuonna Petroskoissa.
Jukka Renkama on analysoinut teoksen laatimiseen liittyneitä poliittisia jännitteitä. Muuan niistä liittyi proletariaatin diktatuurin käsitteeseen. Kirja toteaa edelleen, että riistoyhteiskunnassa valtio on aina riistäjäluokan diktatuuria. Kirja onnistuu kuitenkin vihjaamaan, ettei Neuvostoliitto enää ollut luokkadiktatuuri.
Kirjan sisältöinä olivat marxilais-leniniläinen filosofia, mukaan lukien historiallinen materialismi, marxismin-leninismin taloudellinen oppi, kansainvälisen kommunistisen liikkeen teoria ja taktiikka sekä oppi sosialismista ja kommunismista.
Masakazu Morita

Masakazu Morita (森田 成一, Morita Masakazu, s. 21. lokakuuta 1972) on japanilainen ääninäyttelijä ja näyttelijä. Hänen ehkä tunnetuin roolinsa on Ichigo Kurosaki (Bleach), josta hän voitti myös "paras ensikertalainen näyttelijä" -palkinnon vuonna 2007.
Roolit > Anime- ja tv-roolit

Bakuman (Kazuya Hiramaru)
Bakuman 2 (Kazuya Hiramaru)
Bakuman 3 ( Kazuya Hiramaru)
BECK (Hyoudou Masaru)
Bleach (Ichigo Kurosaki)
Kiniro no Corda (Kazuki Hihara)
Kidō senshi Gundam Seed Destiny (Auel Neider)
Major (Toshiya Satou)
Marginal Prince (Alfred Visconti)
One Piece (Marco)
Onmyou Taisenki (Yakumo Yoshikawa)
Prince of Tennis (Tashiro)
Ring ni kakero (Ryuji Takane)
Saint Seiya Hades: Chapter Inferno (Pegasus Seiya)
Sengoku Basara (Maeda Keiji)
Sengoku Basara 2 (Maeda Keiji)
Tiger & Bunny (Barnaby Brooks Jr.)
Roolit > Peliroolit

Final Fantasy X (Tidus)
Final Fantasy X-2 (Tidus), (Shuyin)
Kingdom Hearts (Tidus)
Riveria: The Promised Land (Ledah)
Yo-Jin-Bo: The Bodyguards (Yozaburo Shiraanui)
Sengoku Basara 2 (Maeda Keiji)
Medicine Hat

| Medicine Hat (City of Medicine Hat) |
| --- | --- |

 Medicine Hat
 Koordinaatit: 50°02′26″N, 110°40′25″W 
Valtio:   Kanada
Provinssi:  Alberta
Perustettu:  31. lokakuuta 1898
Hallinto:  
 – Hallinnon tyyppi:  Medicine Hatin kaupunginvaltuusto
 – Pormestari:  Normand Boucher
Pinta-ala:  
 – Kokonaispinta-ala:  112 km²
Korkeus:  670 m
Väkiluku (2011):  60 005
 – Väestötiheys:  509 as./km²
Aikavyöhyke:  UTC-7
 – Kesäaika:  UTC-6
Postinumero:  T1A–T1C
Suuntanumero(t):  403
Lempinimi::  The Hat, All Hell For a Basement
 
 city.medicine-hat.ab.ca 
Infobox OKVirheellinen NIMI-arvo: 
Medicine Hat on kaupunki Trans-Canada Highwayn varrella Albertan provinssissa Kanadassa. Sen väkiluku on noin 60 000 (2011), joten se on Albertan kuudenneksi suurin kaupunki.
Medicine Hatin maisemaa hallitsevat Saskatchewanjoen laaksot. Jokeen yhdistyy sivujokia kaupungin rajoilla, ja joki on muovannut ajan myötä kaupungin ympäristöön syviä laaksoja ja jyrkänteitä.
Kanadalaiset rautatietyöläiset saapuivat nykyisen Medicine Hatin seudulle vuonna 1883 ja perustivat sinne kylän, joka sai nimensä vanhan intiaanilegendan mukaan. Kylä kasvoi ja kehittyi kasvavan liikenteen myötä, sillä se sijaitsee Winnipegin ja Vancouverin puolivälissä. Kaupunkioikeudet Medicine Hat sai vuonna 1906.
Medicine Hat on Kanadan kuivin kaupunki, siellä paistaa aurinko 271 päivänä vuodesta. Kasvukauden pituus on 120 päivää.
Aiheesta muualla

Kuvia tai muita tiedostoja aiheesta Medicine Hat Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Medicine Hat
Käännös suomeksi
Marwa Hussein

Marwa Ahmed Hussein Arafat (s. 19. kesäkuuta 1978) on egyptiläinen moukarinheittäjä. Hänen ennätyksensä on 68,48 vuodelta 2005. Tulos on sekä Egyptin ennätys että entinen Afrikan maanosan ennätys. Häntä pidemmälle Afrikassa on moukarin heittänyt ainoastaan senegalilainen Amy Sène.
Hussein jäi kiinni doping-testissä elokuussa 2010 ja sai sen johdosta kahden vuoden kilpailukiellon.
Saavutuksia

|  Egypti |
| --- | --- | --- | --- | --- |
| 1998 | Afrikan-mestaruuskilpailut | Dakar, Senegal | 2. |  |
| 1999 | Afrikan kisat | Johannesburg, Etelä-Afrikka | 3. |  |
| 1999 | Pan Arab Games | Irbid, Jordania | 1. | 58,97 CR |
| 2000 | Afrikan-mestaruuskilpailut | Alger, Algeria | 2. |  |
| 2001 | Maailmanmestaruuskilpailut | Edmonton, Kanada | 30. (q) | 58,41 m |
| 2002 | Afrikan-mestaruuskilpailut | Radès, Tunisia | 1. | 61,64 CR |
| 2002 | Maailmancup | Madrid, Espanja | 9. |  |
| 2003 | Afrikan kisat | Abuja, Nigeria | 1. | 64,28 m CR |
| 2003 | Maailmanmestaruuskilpailut | Pariisi, Ranska | 20. (q) | 64,53 m |
| 2004 | Afrikan-mestaruuskilpailut | Brazzaville, Kongon tasavalta | 1. | 66,14 m CR |
| 2004 | Olympialaiset | Ateena, Kreikka | 38. (q) | 62,27 m |
| 2004 | Pan Arab Games | Alger, Algeria | 1. | 62,78 m CR |
| 2006 | Afrikan-mestaruuskilpailut | Bambous, Mauritius | 1. |  |
| 2006 | Maailmancup | Ateena, Kreikka | 9. | 60,23 m |
| 2007 | Afrikan kisat | Alger, Algeria | 1. | 65,70 m |
| 2007 | Pan Arab Games | Kairo, Egypti | 1. | 62,83 m |
| 2008 | Afrikan-mestaruuskilpailut | Addis Abeba, Etiopia | 1. | 62,26 m |
| 2010 | Afrikan-mestaruuskilpailut | Nairobi, Kenia | 2. | 62,36 m |
Avid Audio

| Avid Audio |
| --- | --- |
Perustettu:  1984
Perustaja:  Peter Gotcher, Evan Brooks
Toimiala:  elektroniikkateollisuus
Omistaja:  Avid Technology
Infobox OKVirheellinen NIMI-arvo: 
Avid Audio (aiemmin Digidesign) on yhdysvaltalainen elektroniikkayritys, joka valmistaa muun muassa miksauslaitteita ja musiikkiohjelmistoja. Yritys on kehittänyt esimerkiksi MIDI- ja audiosekvensseri-ohjelmistosarja Pro Toolsin. Yrityksen perustivat Peter Gotcher ja Evan Brooks vuonna 1984.
Vuodesta 1995 lähtien yritys on ollut elokuvaleikkausohjelmistoistaan tunnetun Avid Technologyn omistama.
Yhtiö kehitti audioeditointiohjelman nimeltä Sound Designer, josta tuli myöhemmin Sound Tools. Sound Tools esiteltiin vuonna 1989 ja kaksi vuotta myöhemmin siitä tuli audiotyöasema Pro Tools.
Käännös suomeksi
Marta Keravuori

Marta Johanna Keravuori, o. s. Pihlamaa, aik. Pihlman (24. syyskuuta 1888 Uusikaupunki – 9. lokakuuta 1976 Helsinki) oli suomalainen japanilaisen kirjallisuuden kääntäjä.
Keravuoren vanhemmat olivat merikapteeni Johan Erland Pihlman ja Vilhelmina Emerentia Sjöblom. Hän pääsi 1907 ylioppilaaksi Uudenkaupungin yhteislyseosta. Marta Keravuori oli naimisissa vuodesta 1913 kruununvouti, asianajaja Hannes Santeri Keravuoren (ent. Renvall) kanssa.
Keravuori käänsi japailaista runoutta alkuperäiskieleltä suomeksi. Mitta ja sanasto vastaavat Niklas Salmen mukaan alkuperäisiä runoja, mutta niiden sävy on mahtipontinen alkuperäisteksteihin verrattuna ja ne sisältävät japanilaiselle runoudelle vieraita elementtejä, ja kieli on arkaaista. Hän kirjoitti tankoja ja haikuja myös itse, esimerkiksi keisarin hovin tankarunokilpailuun.
Teokset

Yksi ihana ja uusi veisu Uudenkaupungin suojeluskunnan arpajaisista 12.12.1926; sepitti ja painoon kustansi M. K.; Tekijä, Uusikaupunki 1926
Kukka-asetelmia, tekijät Shizuko Yuhashi, Marta Keravuori, valokuvaus Eero Laaksovirta. WSOY 1954
Kaksitoista omaa kilparunoa, jotka on kirjoitettu vuosina 1956-1967 Keisarin määräämistä aiheista Nipponin keisarihovin tankarunokilpailua varten. Helsinki 1967 (Eripainos teoksen Kirsikankukkia 3. p:sta)
Teokset > Suomennokset

Aamun maan tarinoita: valikoima japanilaisia satuja. Otava 1950
Kirsikankukkia: Japanin klassillisten runojen suomennoksia. WSOY 1951, 2. painos 1958, 3. painos nimellä Kirsikankukkia: Japanin klassillisten runojen suomennoksia sekä kaksitoista omaa kilparunoa. WSOY 1967
Nipponin satusetä kertoo: valikoima japanilaisia satuja, toim. ja suom. Marta Keravuori. Otava 1952
Palkinnot

Japanin valtion kunniakirja 1953
Marvin Zindler

Marvin Zindler
Marvin Harold Zindler (10. elokuuta 1921 – 29. heinäkuuta 2007) oli yhdysvaltalainen televisioreportteri, joka teki vuosina 1973–2007 töitä KTRK-TV:lle Houstonissa, Teksasissa. Hänestä tuli tutkivalla journalismillaan yksi kaupungin tunnetuimmista mediapersoonallisuuksista. Zindler keskittyi kuluttajia lähellä olleisiin asioihin.
Zindler kävi Pershing Middle Schoolin ja Lamar High Schoolin Houstonissa. Hän jatkoi opintojaan John Tarleton Agricultural Collegessa Stephenvillessä. Hän liittyi vuonna 1941 Yhdysvaltain merijalkaväkeen, mutta sai sittemmin vapautuksen palvelusta. Hän aloitti pitkäaikaisen uransa tiedotusvälineiden parissa vuonna 1943.
Zindler oli vapaamuurari. Hänellä todettiin vuonna 1994 eturauhassyöpä, josta hän toipui. Myöhemmin hän kuitenkin sairastui haimasyöpään, joka aiheutti hänen kuolemansa 85 vuoden iässä heinäkuussa 2007.
Aiheesta muualla

Marvin Zindler Internet Movie Databasessa. (englanniksi)
Arie den Hartog

Arie den Hartog
Arie den Hartog (23. huhtikuuta 1941 – 7. kesäkuuta 2018) oli alankomaalainen maantiepyöräilijä. Hartog voitti the Milano–San Remo pyöräilykilpailun 1965 ja Amstel Gold Race pyöräilykilpailun 1967.
Arie Verveen

Arie Verveen (s. 28. syyskuuta 1966 Irlanti) on irlantilainen näyttelijä.
Verveen asuu pääsääntöisesti Irlannissa. Hänen näyttelijäuransa alkoi Michael V. Gazzon kirjoittamassa näytelmässä A Hatful Of Rain. Näytelmän jälkeen Verveen matkusti New Yorkiin ja työskenteli Actor's Studiossa Arthur Pennin assistenttina. Tuona aikana hän osallistui usean opiskelija- ja indie-elokuvien tekoon.
Hänen ensimmäinen varsinainen elokuvaroolinsa oli elokuvassa Verkon kuristuksessa (1996). Hänen vastanäyttelijöinään olivat Edward James Olmos ja Maria Conchita Alonso ja Verveen sai roolistaan kiitosta ja debyyttipalkintoja. Vuonna 1998 hän näytteli sotamies Charlie Dalea Terrence Malickin ohjaamassa sotaelokuvassa Veteen piirretty viiva. 2000-luvulla Verveen on tehnyt sivuosarooleja sekä televisiolle että valkokankaalle.
Memento mori (Mariskan albumi)

| Memento mori Mariska |
| --- | --- | --- |

Studioalbumin tiedot
 Julkaistu: helmikuu 2004
 Formaatti: CD
 Tyylilaji: rap
 Kesto: 54.57
 Levy-yhtiö: Warner Music Finland
Listasijoitukset
  9. (albumilista)
Mariskan muut julkaisut
| Toisin sanoen 2002 | Memento mori 2004 | Suden hetki 2005 |
Memento mori on suomalaisen hip hop -artisti Mariskan toinen studioalbumi. Albumi julkaistiin helmikuussa 2004 ja sen julkaisi Warner Music Finland.
Kappaleet

Intro – 0.21
Pedon merkki – 4.45
Mikä merkitsee – 4.01
Skit – 0.41
Sananvapaus – 3.59 (mukana Solonen)
Mari-Johanna – 4.05 (mukana Papa Ricky)
Hetken kestää elämää – 4.07
Rajaton – 4.16
Allah ja Jahve – 4.28 (mukana Momo Cat)
Keikka – 3.05
En osaa – 4.16
Miun Loota – 4.20
Represent – 2.48 (mukana Def Dogg & Killa Fist)
Skit – 0.33
Kahellaa – 4.28
Murha – 4.37
Aiheesta muualla

Desibeli.netin levyarvostelu
Mesta.netin levyarvostelu[vanhentunut linkki]
Noise.fin levyarvostelu
Soundi.fin levyarvostelu[vanhentunut linkki]